Logistik servis xizmat ko’rsatish Reja

|
Logistik servis xizmat ko’rsatish Reja
|
bet | 1/5 | Sana | 09.01.2024 | Hajmi | 23,26 Kb. | | #133470 |
Bog'liq Logistik servis xizmat ko’rsatish Reja-fayllar.org
Logistik servis xizmat ko’rsatish Reja
Logistik servis xizmat ko’rsatish
Reja:
1. Logistik servis xizmati mazmuni va ahamiyati
2.Iste’molchi talabini qondirish servisi mezoni
3. Ishlab chiqarish mazmunidagi xizmat ko’rsatish servisi mezoni
4. Sotuvdan keyingi xizmat ko’rsatish servisi mezoni
5. Axborot xizmat ko’rsatish servisi mezoni
6. Moliya - kredit xizmatini ko’rsatish servisi mezoni
1. Logistik servis xizmati mazmuni va ahamiyati.
Hozirgi davrning samarali xo’jalik faoliyati shundan iboratki, jahon bozorining yuqori talablariga javob beruvchi yuqori sifatli ilg’or mahsulotlarni ishlb chiqarish firma muvaffaqiyatining faqat yarmigagina xosdir, qolgan ikkinchi yarmini esa sotishni bilish hamda sevis xizmatisiz tasavvur qilish qiyindir. Firma mahsulotiga iste’molchi qiziqishini uyg’ota bilish kerak. Bunda yuqori darajada sotish va servis xizmat ko’rsatish muhim o’rin egallaydi.
Agar korxona bozor talabiga mos holda ishlab chiqarilgan mahsulot hamda daromadlarning boshqaruvida o’zaro munosabatga ega bo’lsa, u holda bu korxona tashkiliy - iqtisodiy mustahkam tizim hisoblanadi. Bozor talabi tovarga bo’lgan talab bilan chegaralanmaydi. Iste’molchi u yoki bu tovarni yetkazish bo’yicha jamg’arish - sotuv jarayonida unga ko’rsatiladigan xizmatlar tarkibi va sifati miqyosida ham o’z shartlarini qo’ydi. Xizmat o’zida naf keltiruvchi kimningdir faoliyatini aks ettiradi. Servis deb xizmat ko’rsatishdagi, ya’ni kimningdir ehtiyojlarini qondirishdagi amalga oshiradigan ish (mehnat)ga aytiladi.
Servis yaxlit holda taqsimot bilan chambarchas bog’liq va u o’zida buyurtma, xarid, yetkazib berish va mahsulotga keyingi ko’rsatiladigan xizmatlar majmuasini aks ettiradi. Servis bahosini xarakterlovchi ko’rsatkich iste’molchi talabini qondirish servis darajasi deb ataladi. Servis ob’ekti moddiy oqim iste’molchilari hisoblanadi: ishlab chiqarish korxonalari, taqsimlovchi markazlar va oxirgi iste’molchilar. Servis yoki ishlab chiqaruvchi korxona o’zi tomonidan yoki bo’lmasa moddiy oqimlarga servis xizmatini ko’rsatish sohasiga ixtisoslashgan va ishlab chiqarish - sotish jarayonida ishtirok etuvchi alohida mustaqil korxonalar tomonidan amalga oshirilishi mumkin.
SHuning uchun korxona faoliyati ob’ekti sifatida quyidagilar ajratiladi: qiymat yoki natura o’lchovda baholanadigan, sanoat va nosanoat mazmunidagi mahsulotlar, turli korxona xizmatlari va boshqa iqtisodiy faoliyatlar (ta’mirlash ishlari, qurilish, transport, aloqa va hokazolar) yig’indisi qurilishdagi mahsulotning (yoki moddiy oqimlarining) servis xizmatini ko’rsatish.
Mahsulotning servis xizmatini ko’rsatishda bozor talablariga mos holda mahsulotning yetkazib berish vaqti, joyi, narxi, miqdori, sifati va nomenklaturasi kabi ko’rsatkichlar bo’yicha axborot hamda moddiy oqimlarning har birida alohida «korxona - iste’molchi» aloqalarini ta’minlovchi korxona tizimi ostidagi barcha faoliyat turlari va funktsiyalar yig’indisini aks ettiradi. Servis xizmati turlari sifatida quyidagilar ko’rsatiladi:
1. Iste’molchi talabini qondirish servisi - iste’molchiga xizmat ko’rsatish darajasining majmua tavsifini ifodalaydi va quyidagi ko’rsatkichlar bilan aniqlanadi: vaqt, chastota, tayyorlik, yetkazib berish sifati va rad etmaslik, ortish - tushirish ishlarini o’tkazish va komplektlashni ta’minlashga tayyorlik, buyurtma metodi (usuli).
2. Ishlab chiqarish mazmunidagi xizmat ko’rsatish servisi chiqarilayotgan mahsulot bo’yicha taklif qilinayotgan servis xizmatini ko’rsatish turlari yig’indisi, ya’ni xaridga bitim tuzilgan vaqtdan to mahsulotni yetkazib berishgacha bo’lgan vaqt oralig’ida iste’molchiga ko’rsatiladigan xizmatlar to’plamini qamrab oladi.
3. Sotuvdan keyin ko’rsatiladigan servis xizmati mahsulotning belgilangan butun hayotiy davri davomida amaldagi iqtisodiy shartlar asosida mahsulotni samarali ta’minlashda ko’rsalitishi zarur bo’lgan xizmatlar yig’indisini o’z ichiga oladi. Sotuvdan keyingi servis xizmati mahsulot sotuvigacha va undan keyin ham amalga oshiriladi va quyidagi asosiy tadbirlarni qamrab oladi:
- sotuvdan keyingi xizmat ko’rsatishga bo’lgan talabni uni iste’molchi bilan ishlab chiqish bosqichida aniqlash;
- mahsulot sotuvidan keyin iste’molchiga ko’rsatiladigan xizmatlarni aniqlash;
- mahsulotni yetkazib berishni muhokama jarayonida mahsulot sotuvidan keyingi xizmat ko’rsatish tartibini belgilash (o’rnatish);
- ekspluatatsion va remont (ta’mirlash) ishlarini o’tkazish uchun xodimlar tarkibini tayyorlash, zarur texnik hujjatlarni tayyorlash va tasdiqlash;
- sotuvdan keyingi xizmat ko’rsatish ta’minoti uchun kerakli infratuzilmani tayyorlash;
- mahsulot turini yangilash va eski mahsulotlarni zamonaviylashtirish tizimini ishlab chiqish.
4. Axborot servisi xizmati iste’molchiga ko’rsatiladigan mahsulot va uning xizmati haqidagi axborotlar, usullar (metod) va tamoyillar, shuning bilan birga axborotni uzatish va qayta ishlash uchun qo’llaniladigan texnik vositalar yig’indisi bilan xarakterlanadi.
5. Moliya-kredit servis xizmati o’zida iste’molchiga taqdim etiladigan to’lov variantlari, arzonlashtirilgan narx va imtiyozlar tizimi yig’indisini aks ettiradi. Bu yerda kreditning turli shakllarini ko’rib chiqish zaruriti;mol yetkazib beruvch qisqartirilgan qiymatiga bog’liq holda;
b) kreditor kim bo’lishiga qarab: bank, tijorat, davlat, xalqaro, fuqarolik, ishlab chiqarish, iste’mol tuzilmasi;
v) alohida holatlarda kreditning to’g’ri, egri, aniq, yashiringan, eski, yangi, asosiy, to’ldiruvchi, mukammal va nomukammal hamda boshqa turlarini ham e’tiborga olish lozim.
Xizmat ko’rsatish servisi keng miqyosdagi ko’rsatkichlar to’plami bilan tavsiflanadi. Bu ko’rsatkichlarni quyidagi mezonlarga asosan guruhlarga birlashtirish mumkin: nomenklatura va miqdor, sifat, vaqt, narx, servis ko’rsatishning ishonchliligi (sifat, vaqt va miqdor ko’rsatkichlari bo’yicha).
|
| |